CELEX: 62009TN0419
Language: et
Date: 2009-10-16 00:00:00
Title: Kohtuasi T-419/09: 16. oktoobril 2009 esitatud hagi — Cybergun versus Siseturu Ühtlustamise Amet — Umarex Sportwaffen (AK 47)

19.12.2009   
            
            
               ET
            
            
               Euroopa Liidu Teataja
            
            
               C 312/37
            
         16. oktoobril 2009 esitatud hagi — Cybergun versus Siseturu Ühtlustamise Amet — Umarex Sportwaffen (AK 47)
   (Kohtuasi T-419/09)
   2009/C 312/60
   Hagiavaldus esitati prantsuse keeles
   
      Pooled
   
   
      Hageja: Cybergun (Bondoufle, Prantsusmaa) (esindaja: advokaat S. Guyot)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Umarex Sportwaffen GmbH & Co. KG (Arnsberg, Saksamaa)
   
      Hageja nõuded
   
   
               —
            
            
               tühistada Siseturu Ühtlustamise Ameti esimese apellatsioonikoja 5. augusti 2009. aasta otsus osas, milles sellega tunnistati kaubamärk AK 47 selle kirjeldavuse tõttu kehtetuks artikli 51 lõike 1 punkti a alusel, kuivõrd sellele õiguslikule alusele ei ole kaebuses viidatud;
            
         
               —
            
            
               mõista ühtlustamisametilt kodukorra artikli 87 lõike 2 ja artikli 91 alusel välja kulud, mida hageja kannab käesolevas menetluses, eelkõige dokumentide tõlkimise kulud, advokaaditasu, vajadusel tema elamis- ja reisikulud, Esimese Astme Kohtul palutakse hinnata kulude summaks 20 000 eurot.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnamärk AK 47 kaupadele klassis 28 — ühenduse kaubamärk nr 4528378
   
      Ühenduse kaubamärgi omanik: Cybergun
   
      Ühenduse kaubamärgi kehtetuks tunnistamist taotlev pool: Umarex Sportwaffen GmbH & Co. Kommanditgesellschaft
   
      Tühistamisosakonna otsus: jätta asjaomase kaubamärgi kehtetuks tunnistamise taotlus rahuldamata
   
      Apellatsioonikoja otsus: tühistada tühistamisosakonna otsus ja tunnistada kõnealune ühenduse kaubamärk kehtetuks
   
      Väited: Õiguslikule alusele, millele tugineti kaubamärgi kehtetuks tunnistamisel selle kirjeldavuse tõttu, ehk määruse (EÜ) nr 40/94 artikli 51 lõike 1 punktile a [nüüd määruse (EÜ) nr 207/2009 artikli 52 lõike 1 punkt a], ei ole kordagi viidatud esimesele apellatsioonikojale esitatud märkustes, lisaks on ebaõige hinnang kõnealuse kaubamärgi kirjeldavuse kohta.